text: ButiSamLlibres
  Llegint - The Enemy - Lee Child
  Animada amb la nova lectura en Anglés.
  Una novel·la de intrigues militars i secrets d'estat, ha estat més fàcil del que em pensava, ideal per les tres setmanetes de baixa que he estat pel bessó.
  Per no agradar-me les pel·lícules de por, he anat a llegir un llibre de terror....en anglès, potser pensava que no em faria res si no l'entenia, mentida!, resulta que el meu anglès cada vegada és millor i he passat una por que no cal que ho comenti, pèls de punta i mirades enrere per comprovar que no hi havia ningú. Aquest relat de fantasmes i boira et fa tenir control de la pell, ja que constantment te textura de gallina. He vist que n'han fet la pel·lícula, protagonitzada per Daniel Radcliffe.... gràcies, amb la novel·la ja n'he tingut prou...les pel·lícules són per valents.
  Després de llegir "Jo confesso" i confessar-li a la Librada que m'havia encantat, em va aconsellar que busqués i llegís, 'Senyoria' i vet aquí un gat i vet aquí un gos que aquest llibre ja l'he fos. L'he trobat fantàstica, una novel·la molt àgil i podríem dir-ne divertida, l'entrada al món de la justícia cap a l'any 1799, un seguit de 'pecats' inconfessables i martingales de poder. Molt recomanable com a lectura d'estiu. Gràcies Librada!!
  Lletraferides - Assumpta Montellà
  El mes de juny és un mes per retrobar-me amb la lectura catalana, per Sant Jordi em va caure 'Lletraferides' d'Assumpta Montellà
  En menys d'una setmana he conegut l'inici de la xarxa de biblioteques catalana i la vida de les primeres bibliotecàries, elles van entregar la seva joventut al servei del país, quin luxe de treballadores, quin greu no haver sabut abans la seva feina, (em sé molt desconeixent de la història de la nostra llengua). Tot el que van haver de passar per mantenir viva la unitat de la llengua, la cultura i la història, aquest llibre és un referent, és un inici al que ara coneixem com a normalitat, fa pocs anys la cultura no era un tema normal, llegir un llibre no era prioritari, mantenir la cultura i la tradició estava prohibit.
  Assumpta Montellà fa un repàs a la història de les biblioteques, ens parla del bibliobús que arribava arreu en viatges sovint perillosos, ens endinsa en la època on les dones no tenien l'opció d'una educació universitària i que gràcies a Eugeni d'Ors i Enric Prat de la Riba que van crear la Mancomunitat Catalana, i amb ella la xarxa de Biblioteques Populars ho van poder fer.
  Sense tots els protagonistes de 'Lletraferides' la història de la llengua catalana hagués estat molt diferent.
  A veure que tal aquesta lectura en English sobre la vida de dos germans en un"gulag" soviètic durant la última dècada del govern de Stalin.
  Lectura en anglès, fàcil àgil i molt interessant. Poder posar-me en la pell d'una persona amb la Síndrome d'Asperger, ha sigut una experiència que cal recomanar, el llibre et deixa un xic decebut al final, però res que no es pugui remeiar.
  Fascinant!! Acabo de saber que Julio Manrique dirigirà una obra de teatre basada en aquesta novel·la.
  http://www.teatrelliure.com/ca/programacio/temporada-2014-2015/el-curios-incident-del-gos-mitjanit
  S'haurà de veure!!
  No he trigat ni una setmana en llegir-me l'últim llibre de David Trueba, fresc divertit i molt entretingut, ideal per les estones d'esmorzar a la feina. Ah, i en paper!